Apple Intelligence, disponibil în Europa. Nu va debuta pe iPhone sau iPad, ci mai întâi pe macOS
Apple a anunțat că serviciile sale de inteligență artificială, cunoscute sub numele de „Apple Intelligence”, nu vor fi lansate simultan în toate regiunile. Utilizatorii din Uniunea Europeană vor trebui să aștepte până anul viitor pentru a accesa aceste funcții pe iPhone-uri și iPad-uri. Totuși, există o posibilitate ca utilizatorii de Mac să beneficieze de aceste funcții mai devreme, conform noilor detalii despre macOS Sequoia.